Návod na používanie a údržbu
 elektrického kladivkového šrotovníka KŠ 300 M
*********************************************
   P o p i s .
Elektrický kladivkový šrotovník KŠ 300 M sa skladá z vymeniteľného sita, remenice a vretena.
Na pohon  sa smie použiť len elektromotor o príkone 2,2 kW, 2865 ot/min.
Montáž elektromotora treba zveriť odbornej dielni.
   P o u ž i t i e .
Kladivkový šrotovník KŠ 300 M je určený pre šrotovanie suchých obilnín a strukovín.
  M e n o v i t é   h o d n o t y .
Napätie	380 V
Druh prúdu	1 -
Kmitočet	50-60 Hz
Príkon	2,2 kW
Výkon	300 kg/hod
Hmotnosť bez motora	18 kg
 P r a c o v n é    p o d m i e n k y .
Elektrický kladivkový šrotovník je určený pre obyčajné prostredie s relatívnou vlhkosťou vzduchu do 75%. So šrotovníkom je možné pracovať aj v prostredí inom /vonkajšom/, pokiaľ klimatické podmienky príslušného prostredia nebudú pri používaní nepriaznivejšie ako u prostredia obyčajného. S elektrickým kladivkovým šrotovníkom sa nesmie pracovať v prostredí vlhkom, s horľavým prachom, v miestach nebezpečných výbuchu, ďalej vonku za dažďa, hmly a sneženia.

   P o k y n y  p r e  p o u ž í v a n i e .
Dodržujte bezpečnostné predpisy, ktoré sú súčasťou každého stroja.
 1. Pred začatím práce s kladivkovým šrotovníkom je treba preštudovať návod na použitie a prekontrolovať, či napätie na štítku šrotovníka súhlasí s napätím elektrickej siete, ktorej inštalácia svojím prevedením musí vyhovovať predpisom STN.
2. Pred začatím práce je nutné ďalej prekontrolovať napnutie klinových remeňov, či sa v násypníku alebo v pracovnom priestore kladiviek nenachádzajú cudzie predmety, či nie je poškodený pohyblivý kábel alebo vidlica.
3. Pred naplnením násypníka je potrebné uzavrieť otvor pomocou šupátka umiestneného pod násypníkom. Plniť násypník pri otvorenom šupátku by malo za následok zahltenie pracovného priestoru a následné preťaženie elektromotora. Až po spustení šrotovníka pomaly otvárať šupátko, čím regulujeme množstvo privádzaných zrnín do pracovného priestoru.
  V prípade upchania otvoru nečistotami, je tento potrebné uzavrieť pomocou šupátka, vypnúť šrotovník, až potom môžeme odstrániť nečistoty.
 Počas chodu šrotovníka sa nesmú vkladať do otvoru prsty, ani iné predmety, nakoľko by mohlo dôjsť k úrazu. 
 Pred ukončením šrotovania sa doporučuje uzavrieť šupátko, čím zabránime prípadnému vymršteniu zrniny.
 4. Pri akejkoľvek demontáži, údržbe alebo výmene sita je potrebné, aby kladivkový šrotovník bol odpojený od siete.
 5. Doporučuje sa šrotovať zrniny a strukoviny čisté, suché, bez cudzích predmetov  / kamene, kovové súčiastky / .
 6. V záujme ochrany zdravia podľa vyhlášky MZ SSR č.14/1977 Zb.z. pri práci je potrebné používať osobné ochranné pracovné prostriedky na ochranu  sluchu  účinné  v oblasti  hladiny hluku do 95 dB / A /.
7. Prevádzkovateľ kladivkového šrotovníka typu KŠ 300 M je povinný v zmysle pokynov č.13/1986 Vest.MZ SSR na vykonávanie hygienického dozoru na pracoviskách a vyhlasovanie rizikových prác predložiť príslušnému orgánu na ochranu zdravia návrh, na určenie práce ako rizikovej pre nadmerný hluk. 

  P o k y n y   p r e   u d r ž o v a n i e .

I. Pracovný priestor rotujúcich kladiviek  
- odskrutkovaním 8 ks matíc M6 uvolníte veko pracovného priestoru
- po odložení veka je prístupný pracovný priestor kladiviek
- uvoľnením a vyčistením okolia sita umožníte jeho ľahké vybratie prípadne výmenu
- po vyčistení sita, vložte ho do pracovného priestoru a dbajte o jeho rovnomerné uloženie
- po nasadení veka naskrutkujte všetky matice a riadne ich dotiahnite. Pred spustením prekontrolujte voľným pretočením, či kladivká nezachytávajú a pretáčajú sa bez odporu.
 II. Napnutie klinových remeňov
•	po dlhšom používaní je potrebné prekontrolovať napnutie klinových remeňov a ich správne napnutie nastaviť pomocou skrutky  na držiaku  motora. Voľné klinové  remene majú za následok zníženie výkonu stroja, prehrievanie remeníc, prípadne vznik požiaru.

 III. Kontrola pred začatím práce
      Pred začatím práce má každý užívateľ prekontrolovať najmä
- či nie je poškodená elektrická inštalácia
- či nie je poškodený kryt motora alebo  náhonu
- pri chode naprázdno plynulosť chodu
- ak sa vyskytne nejaká závada, je potrebné ihneď ju odstrániť
- pri poškodení elektroinštalácie, prípadne zamáčaní kladivkového šrotovníka, je nutné previesť skúšku  podľa  STN 331600.

  O p r a v y   a   v ý m e n a   d i e l o v .
Všetky opravy a výmeny dielov v záručnej dobe prevádza len výrobca. Opravy v mimozáručnej dobe je treba zveriť odborným dielňam. Po oprave je nutné upraviť skúšku podľa STN 331600. Škody vzniknuté nedbalým, či neodborným zaobchádzaním alebo zásahom, záruke nepodliehajú.

  M a z a n i e .
Kladivkový šrotovník je dostatočne naplnený mazacím tukom, takže nie je potrebné jeho doplňovanie. Doporučuje sa však po 300 hodinách prevádzky, najmenej však za 2 roky jeho výmenu v guličkových ložiskách.

  S ú č a s ť   d o d á v k y .
Náhradné sito.

Prevádzanie nepodstatných zmien oproti  štandartnému prevedeniu, ktoré nemajú vplyv na funkciu výrobku, si výrobca vyhradzuje.

Certifikát č.P/00081/106/98 zo dňa 17.2.1998
vydaný Tech.a skúš.ústav pôdohospodársky
Rovinka, štátna skúšobňa SKTC 106

 Z Á R U Č N Ý   L I S T

Výrobné číslo	Dátum výroby	Kontroloval	
Predané dňa	Razítko predajne	
		
ZÁRUČNÉ OPRAVY	
Dátum	Razítko a podpis	
Prevzatia	Odovzdania		
			
Výrobca poskytuje na svoj výrobok záručnú dobu 6 mesiacov, najdlhšie do konca doby, počas ktorej trvá zodpovednosť za vady podľa Občianskeho zákonníka. V dobe záruky odstráni výrobca bezplatne všetky závady spôsobené chybami vo výrobe alebo vadným materiálom.
Podmienkou pre uplatnenie reklamácie je správne vyplnený a potvrdený záručný list.
Pre výmenu výrobku, zrušenie kúpnej zmluvy, platí príslušné ustanovenie Občianskeho zákonníka. Záruka sa nevzťahuje na vady spôsobené nesprávnou manipuláciou, nedodržaním návodu obsluhy k výrobku, ak bol do výrobku urobený zásah neoprávnenou osobou /organizáciou/, pri neoprávnenom menení údajov na záručnom liste, pri preťažení výrobku. Predajňa je povinná predviesť výrobok spotrebiteľovi a oboznámiť ho s jeho obsluhou a používaním, prekontrolovať príslušenstvo.
Pri každej reklamácií je nutné predložiť tento záručný list. Záručná doba sa predlžuje o dobu, počas ktorej bol výrobok v záručnej oprave.